KUNINGRIIGI TUUL
Tere tulemast taas saatesarja Kuningriigi tuul.
Tänases osas oleme Aafrika juhtide tippkohtumisel Jeruusalemmas.
See on teine eri ühiskonnasektoreid esindavate
Aafrika juhtide tippkohtumine Jeruusalemmas.
Esimene toimus kahe aasta eest.
Aafriklased näevad Piiblist,
et nende kontinent oli kunagi elujõuline ja kindlalt Iisraeli poolel.
Nad usuvad veendunult, et Aafrikal on taas aeg oma kohale tõusta.
Meid julgustab
suhete paranemine valitsuse tasemel, ärielu tasandil
ning ühiskondlikul tasandil aafriklaste ja Iisraeli vahel.
Tippkohtumiste korraldaja
on Kristliku Juhtimise Arenguinstituudi juht Olusegun Olanipekun.
Pärast esimest konverentsi on toimunud nii mõndagi.
Palju on juhtunud pärast seda, kui viimati siin olime.
Paljude Aafrika maade presidendid on külastanud Iisraeli esimest korda
pärast eelmist tippkohtumist.
See tähendab, et on avanenud tee, kus seda varem polnud.
On hakatud sõlmima mitmeid ärisuhteid
aafriklaste ja Iisraeli vahel.
Loodame, et võime seda eri sektorites edasi arendada.
Aafriklased on kinni haaranud heebrea mõtlemisest,
kus Jumala Sõna on aluseks ka kogu ühiskondlikule elule.
Aafrika ütleb: "Oleme täisealiseks saanud.
Usume, et meil on aeg
võtta vastutus oma maade ja majanduste arendamise eest
ning kasutada selleks juudi-kristlikke ja piibellikke printsiipe.
Seega näen, et lähitulevikus on rohkem juhte,
isegi presidentide, kuberneride ja parlamentääride tasemel
ning ka noori juhte, kes sel tippkohtumisel osalevad.
Iisraeli ja Aafrika vahel
hakatakse vahetama piibellikke juhtimisideid.
Suudan vaevu oodata,
sest just sellist risttolmlemist Aafrika vajabki,
et oma uude arenguetappi astuda.
Kaunis on siin see, et keegi ei sunni meid selleks.
Iisraellased ei sunni, manipuleeri ega avalda meile selleks survet.
Vaid meie, aafriklased, ütleme ise:
"Nemad on need partnerid, keda vajame. Nad võivad aidata
meie majanduste ja ühiskondade arendamises."
Telekanali Millennium Broadcast Network juht
Margaret Aduol Keeniast sai aastaid tagasi ilmutuse
Jumala plaanist rahvaste jaoks.
Jumala õnnistus rahvastele algab Aabrahamist.
1. Moosese 11. peatükis
lõpetas Issand ajastu,
kus rahvad mässasid Jumala vastu.
Ta avaldas oma plaani rahvastele Aabrahami kutse kaudu.
Ma ei taha oma kujutlusvõimet liiga kaugele venitada,
kuid usun, et Jumal otsis inimest,
kelle kaudu Taeva kuningriiki maa peale tuua.
Ta leidis selle inimese Aabrahamis.
Aabrahami kutsesse hõlmas ta kõik,
mida tahtis rahvaste seas teha.
Hakkasin mõistma, et maailma rahvaste kohal
on suur, tugev ja paks eesriie
seoses Iisraeliga.
Paljud meist pole siiski suutnud mõista
1. Moosese 12. ptk sündmuste kaalu.
Jah, palvetame oma rahvaste eest.
Teeme eestpalvet ja hüüame Jumala poole.
Ja Issand vastab meile teatud määral.
Kuid selle õnnistuse täius võib tulla vaid siis,
kui Iisraeli ja rahva vahel valitseb jumalik kord.
Sest Jumal ise ütles Aabrahamile, et mitte ükski rahvas
ei saa õnnistust ilma Iisraelita.
Õnnistuste täius on selles jumalikus partnerluses.
Võime suhelda mis tahes riigiga
ja sõlmida strateegilisi partnerlusi,
kuid on üks rahvas, kelle kohta Jumal on otsustanud: "Õnnistan teid,
aga peate aktsepteerima, et Iisrael on mu omandrahvas.
Ja see ei kuulu vaidlemisele."
Paljud aafriklased on mõistnud,
kui oluline on rahvaste jaoks Jumala leping Aabrahamiga.
Esimesel tippkohtumisel polnud eriti aega
keskenduda Aabrahami õnnistuse, mantli ja lepingu teemale.
Käesoleval kohtumisel õpime sügavuti
Aabrahami lepingu, mantli ja õnnistuse teemat.
Ütleme oma rahvastele: "Vajame seda oma kontinendil."
Teised on teinud lepinguid kurjade vaimudega.
Teame seda Aafrikas.
Paljud väljendavad nõidust oma kurjaga sõlmitud lepingute põhjal.
Paljud juhid on sellesse segatud.
Kuid näitame oma kontinendile alternatiivset teed.
Eksisteerib liit, mis ei tapa, varasta ega hävita.
Eksisteerib liit, mis kaitseb elu.
Mis edendab headust ja jumalikkust.
Jeesus ütleb: Mina olen tulnud, et teil oleks elu ja üliküllus.
Eksisteerib liit, mis kaitseb ülikülluslikku elu.
Meie töö taotleb seda, et Aafrika astuks sellesse liitu,
Aabrahami lepingusse, mis võib kaitsta elu.
Kogu elu, mitte üksnes vaimset, vaid kogu elu.
Kuulutame, et Sina valitsed Aafrika vete kohal.
Sina valitsed Aafrika rahvaste kohal. Sina valitsed Aafrika olukordade üle.
Sina valitsed Aafrika troonide kohal.
Kuulutame, et Sina valitsed võimude ja vägede üle Aafrika maades.
Ülistame Sind, Issand.
Me Jumal valitseb
Nüüd isiklikult:
Mu Jumal valitseb
Aafrika tugevuseks on palvetav kirik,
kes paljudes maades mõistab Iisraeli tähendust.
Üks neist on Keenia.
Iisraeli toetamine pole poliitiline asi, vaid piibellik käsk.
Igaüks, kes armastab Iisraeli Jumalat, armastab Iisraeli.
Osa Keenia kogudusest, mitte kogudus tervikuna,
püüab käia Iisraeli toetamise teed,
palvetada Iisraeli eest ja mõista Iisraeli saladust.
Me ei saa usklikena eraldada oma südames kogudust,
tegelikku kristlust, Iisraelist.
Iisrael on kristluse häll.
Emast ei saa lahutada.
Keenlased on käinud üle 50 aasta
Mashav-programmi kaudu Iisraelis õppimas.
Õnneks on Keenia suhe Iisraeliga väga hea olnud.
Aga nagu kõigis sõprussuhetes, on selleski väljakutseid olnud.
Need on seotud sellega, et poliitilisi otsuseid tehakse tasemel,
kus meie maa valitsuselgi pole alati sõnaõigust.
Sellised võivad olla näiteks Aafrika Liidu ühisotsused,
mis eeldavad Aafrika maadelt teatud seisukohavõttu
näiteks ÜRO Iisraeli-vastaste resolutsioonide suhtes.
Seda on võinud juhtuda.
Võid kujutleda, et pole meeldiv sõbra vastu hääletada.
Aga ometi on meil valitsus, mis on äärmiselt Iisraeli-meelne.
Meil on suhted ka rahvaste vahel,
mis on kõige tugevam. Poliitikud tulevad ja lähevad,
kuid suhted rahvaste vahel on Keenias väga tugevad.
Oleme selle eest tänulikud.
Lõuna-Aafrika kristlased on tõusnud jõuliselt
Läänes kanda kinnitanud BDS-kampaania vastu,
mis püüab Iisraelile kahju teha
kunagist LAV-i boikoteerimist matkiva mudeli järgi.
Lõuna-Aafrikas töötame teiste kristlike ühendustega
ja püüame kindlustada, et nähtaks, mida BDS-kampaania endast kujutab:
see on vale.
BDS mobiliseerib maailma valitsusi ja kodanikkondi Iisraeli boikoteerima,
sealt investeeringuid välja viima ja sanktsioone kehtestama.
Teavitame oma töö kaudu rahvast
ja näitame, et BDS on tegelikult propaganda
ning Iisrael on koht, kuhu arenevad majandused
peaksid minema nõu saama ja õppima.
Aafrika juhid pöörduvad Iisraeli poole väga praktilisel moel.
Seekord keskendume praktilisele arengule.
Meil on südames luua sidemed
Aafrika linnade, süsteemide ja ühiskonna eri osade
ning Iisraeli vahel.
Tahaksime, et Iisrael oleks Aafrikale mentoriks.
Iisrael on esirinnas praktiliselt kõigis ühiskonna sektorites.
Kui mõelda islamiterrorile, mis praegu maailma ähvardab,
siis Iisrael on pidanud sellega tegelema juba kaua enne teisi maid.
Samuti on Iisrael esirinnas näiteks põllumajanduse oskusteabes.
Iisrael on juht tipptehnoloogias.
Selleski näeb Jumala antud lubaduste täitumist.
Iga tark riik või kontinent tahab koostööd Iisraeliga.
See on meie palve ja osa meie plaanist siin Jeruusalemmas.
Palvetame, et Aafrika saaks igavese partnerluse Iisraeliga.
Paljud teisedki aafriklased tahavad tulla Iisraeli,
mitte üksnes palverännakule, vaid õppima ja nägema,
kuidas kõrb on õitsele puhkenud.
Motiveerituna Iisraeli kogemustest ütlevad nad:
"Ka meie kõrb võib Aafrikas õide puhkeda."
Vuyelwa Nyakaza ja B. U. Bassey osalevad töögrupis,
mis valmistab ette Aafrika-Iisraeli Kommertskoja loomist.
Vaimsel tasandil on side.
Ja seejärel kasvab siit vaimselt tasandilt vajadus
luua sidemeid praktilisel, näiteks ärielu tasandil.
Aafrika-Iisraeli Kommertskojaga tahetakse koondada samameelseid,
et nad saaksid võimalusi jagada.
See on sidemete loomine praktilisel tasandil
Aafrika ettevõtete ja majanduste ning Iisraeli vahel.
Selle sihiks on pakkuda Aafrika ettevõtetele foorum,
mille kaudu nad saavad Iisraeliga sidemeid luua ja äri ajada.
Kommertskoda on osa suuremast ilmutusest,
millest Jumal on aafriklastele rääkinud seoses Aafrika taastamisega.
Issand on hakanud aafriklaste südamele panema,
et nüüd on meie aeg taastatud saada
ja hakata juhtima taastamist meie kontinendil.
Ja seepärast valmistab Issand meid põhimõtteliselt õnnistusteks,
nagu Bassey ütles.
Nii oleme palvetanud Iisraeli eest.
Mõistame, et kui tahad täita Jumala õnnistuste nõuded,
siis kehtib ka 1. Moosese 12:3.
On ka teine kirjakoht, minu meelest Psalm 122,
kus õhutatakse Jeruusalemmale rahu palvetama.
Neist kahest salmist moodustub mandaat Issandalt:
peame mobiliseerima palvet Iisraeli eest.
Palvetamise järel saime prohvetliku sõna.
Issand ütles meile, et Aafrika on poliitiliselt vaba,
kuid kontinent pole veel vaba ühelgi teisel moel.
Et vabaneda kontinendina tervikuna,
peame looma sidemed Iisraeliga ja selle kõrval seisma.
See sõna tuli palve kaudu jõuliselt
ja seda kinnitati üha uuesti ja uuesti.
Nii on see liikumine, Aafrika-Iisraeli Kommertskoda,
üks praktiline viis,
kuidas lisaks palvele asju ajada, erti majanduse alal.
Meil on poliitiline vabadus, kuid me ei otsusta, me ei valitse
ega juhi faktiliselt oma majandust oma kontinendil.
Aafriklased on valmis Iisraelilt õppima,
kuidas arendada ja viia äritegevust rahvusvahelisele tasemele.
Osa meie partnerlusest Iisraeliga on õppimine.
Iisrael on osalenud globaalses äritegevuses pikalt.
On teatud asju ja tööriistu,
mille õppimist kommertskoda kasulikuks peab.
Kuid seda tuleb teha nii, et arvestatakse Aafrika erisustega.
Struktuurilisest perspektiivist teeme kindlaks,
et meil on esindajad ühiskondlikul tasandil
ja et neil on side rahvusliku bürooga
ning kogu kontinenti katva ja globaalse tasemega.
Nagu ta rõhutas, tahame edendada kasvu rohujuure tasandilt üles.
Usume, et see on jätkusuutlik mudel.
Need inimesed juba tegutsevad ärielus.
Mõned meie vanemaist suutsid saata meid kooli
nende väikeettevõtete kaudu,
kuid neil pole kunagi olnud võimalust
arendada neid jätkusuutlikeks globaalärideks.
Tahaksime luua sellise foorumi.
Koostöö ehitatakse nii, et teadvustatakse äride olukorda
ja kaalutakse, kuidas kasvatada neid sammhaaval globaalseteks.
Jumala algse plaani kõigile rahvastele
leiab vaid sidemete kaudu Iisraeliga.
Kui Piiblit täpselt uurida,
on Iisraeliga seotud midagi müstilist.
Iisraeli rahvas on midagi sellist, et 1+1 pole alati 2,
kui uurida näiteks ajalugu.
Kui Jumal ütles: "Õnnistan kõiki maailma rahvaid,
Aabrahami ja tema seemne kaudu,"
pole vaja arvutada: kogu maailm saab õnnistuse.
Iisrael on saavutanud mitmeid
rahvaarvu poolest ebaproportsionaalseid asju.
Olgu Nobeli auhinnad või mis tahes. Selles on midagi müstilist.
Ajaloost näeb sedagi, et kõik, kes sõdivad Iisraeli vastu,
satuvad lõpuks probleemidesse.
Kui mõistame seda, tasub meil võtta ühendust allikaga,
teades, et Iisraelile vastupanijatel ei lähe hästi,
ja need, kes Iisraeliga koostööd teevad, saavad õnnistuse.
Igal juhul on see kõigile kasulik.
Seda mõistes ütleme: Loome sidemed allikaga.
Mõlemapoolne respekt. Jagame, mis meil on ja kasvame.
Lõppude lõpuks, kui oleme saanud kristlasteks ja leidnud Jeesuse
oma Issanda ja Päästjana, siis just need ongi meie usu juured.
Taastamisprotsessi osana
võtavad aafriklased tagasi meelevalla oma kontinendi üle.
Asi on selles, et ütleme: "Oleme oma saatuse isandad."
Muidugi Jumala ja Püha Vaimu juhtimisel.
Ütleme praktiliselt: "Olime kaua koloniseeritud.
Oleme olnud kaua teiste alamad."
Issand ütleb: "Nüüd on aafriklastel aeg maailma juhtida."
Ütleme: "Kasutame neid tööriistu."
Oleme eesliinil, kui meie kontinenti taas üles ehitatakse.
Me Jumal valitseb. Kuulutame: Me Jumal valitseb.
Aafrika põhjaosast lõunani
Kuulutame: Me Jumal valitseb
Idast läände Aafrikas. Kuulutame: Me Jumal valitseb.
Me Jumal valitseb
Kuulutame: Me Jumal valitseb
Lääneriikide heaolu ja õnnistus on põhinenud sellel,
et 16. sajandi reformatsiooniga hakkasid nad Piiblit tõsiselt võtma.
Püüame tõestada ajaloost,
et enne tööstusrevolutsiooni
toimus Euroopa ühiskonnas piibellik usupuhastus.
Euroopa iidsed, barbaarsed kultuurid hakkasid ...
Ei hakatud üksnes kirikus käima,
vaid nad hakkasid laskma Piiblil oma mõtlemist vormida,
juhtida neid käitumises ja määrata nende väärtusi ja norme.
Euroopa ühiskond muutus peamiselt seetõttu,
et mõtte- ja käitumismalle ning valikuid
hakati mõõtma Piibli väärtuste järgi.
Kui siis tuli tööstusrevolutsioon,
oli Euroopa moraalne selgroog juba vormunud ja arenenud,
nii et Euroopa elas tööstusrevolutsiooni üle.
Teisedki said mõningaist leiutistest inspiratsiooni,
kuid ei suutnud seda alal hoida,
sest neil polnud piibellikke reforme.
Piibellik reformatsioon
oli juudi-kristliku mõtlemise sisestamine Euroopasse.
Just juudi-kristliku, mitte üksnes kristliku mõtlemise.
Nad ei võtnud lihtsalt Uut Testamenti ega jätnud Vana.
Nad võtsid Piibli kirjutised tervikuna ja rakendasid neid.
See on minu nägemuse järgi õnnistanud Euroopat
ja teinud Euroopast juhtiva kontinendi.
Kahjuks näeme, et Euroopa on nüüd loobumas sellest alusest.
Me ei taha seda järgida, sest teame, kust õnnistus tuleb.
Kui Euroopa sekulariseerub, oleme šokis, et Euroopa ei tea,
kust õnnistused tulevad. Need tulid Piiblist.
Need ei tulnud inimeste taibukast mõtlemisest.
Need tulid Piiblist. Kui Euroopa hülgab nüüd Piibli, tähendab see,
et nad ei jäta tulevastele põlvedele jumalikku ja head pärandit.
Aafriklased on kõvasti kinni haaranud sellest rahvaste õnnistusallikast.
Meil on aeg mõista,
mis on Jumala algne plaan Aafrika ja Iisraeli vahel.
Mõistame, et 1. Moosese raamatus näeme aluselisi asju.
Meie eesmärk kontinendina põhineb sellel, mida ütleb 1. Moosese raamat.
Võtame näiteks Eedeni aia.
Õpetlased on tavaliselt nõus,
et Eedeni aia kaks piirijõge asusid Aafrikas.
Järelikult peab olema põhjus, miks Jumal meid mainis
ja Piibli esimestele lehtedele pani.
Meil aafriklastel on kohus see leida,
sest selles peitub Tema algne eesmärk.
Ta ütleb meile, et Ta taastab Aafrika kontinendi.
Mis on siis algne eesmärk? Midagi kaotati mingil hetkel.
Ta ütleb, et nüüd on aeg Aafrika taastamiseks.
Meie kohus on aru saada, mis oli algne eesmärk,
et mõistaksime täpselt, kelleks Ta meid mõtles.
Et joonduda Tema algsete plaanidega.
Kuna Piibel lähtub siitkandist
ja kuna Iisraelil õnnestus säilitada Jumala Sõna,
kuni selle sai ka ülejäänud maailm,
peame looma sidemed nendega, et mõistaksime seda laiemal tasemel.
Mu Jumal valitseb
Kuulutan: Mu Jumal valitseb
Üle kõigi sündmuste ja olukordade
Mu Jumal valitseb
Igas piirkonnas
Mu Jumal valitseb
Mu Jumal valitseb. Kuulutan: mu Jumal valitseb.
Aafrika on leidnud tuleviku ja lootuse.
Iga kord, kui Euroopas uue riigiga sidemeid loon,
tunnen kohustust tänada neid misjonäride eest,
keda nad Aafrikasse saatsid.
Euroopa ühiskond peab teadma,
et sel oli Aafrikas suur mõju.
Nad jätsid oma lähedased, läksid Aafrikasse misjonitööle
ja teised toetasid neid majanduslikult. Oleme igavesti tänulikud.
Palume Jumalat, kes võttis vastu need misjonärid,
nende aja ja oskused ja kasutas neid Aafrikas,
et Ta jätkaks enda ilmutamist Euroopale.
Palvetame koos.
Aitäh, Isa, õnnistuse eest,
mille oled Aabrahami kaudu andnud kõigile rahvastele.
Lase meiegi rahval oma armus
sellest õnnistusest täielikult kinni haarata.
Jeesuse nimel, aamen.
Kuningriigi tuule saadete tootmist saab ka rahaliselt toetada.
Võid helistada TV7 Eesti kanali annetustelefonil:
900 1777 (kõne hind 7 euri),
teha ülekande ekraanil nähtavatele või Taevas TV7 arvelduskontodele
Swedbank EE052200221048388411
SEB EE441010220109461019
Saaja: Taevas TV7 Lisainfo: www.tv7.ee
Tõlge: Monika Jaaguri